সিলেটের ট্রাফিক ডিসি মাইক্রোফোন হাতে সড়কে!
সিলেট নগরীর সড়কে শৃঙ্খলা ফেরাতে গলদঘর্ম ট্রাফিক পুলিশ। পরিস্থিতি মোকাবেলায় নিজে মাইক্রোফোন হাতে নিয়ে জনগণকে সচেতনতার আহ্বান জানালেন মহানগর পুলিশের উপপুলিশ কমিশনার (ট্রাফিক) ফয়সাল মাহমুদ। 







সোমবার রাত থেকে অটোরিকশার পেছনের সিটে বসে তিনি রাস্তায় দোকানপাট না বসানোর আহ্বান জানান। 




বিভিন্ন সময় সড়কের শৃঙ্খলায় পুলিশ কর্মকর্তাদের সচেতনমূলক কাজ দেখলেও এভাবে একজন উচ্চপদস্থ কর্মকর্তাকে অটোরিকশায় বসে মাইক্রোফোন হাতে সম্ভবত আর দেখেনি সিলেটবাসী। এ অবস্থায় যারা তাকে চেনেন তারা সাধুবাদ জানালেন।
জনগণের আশার বাস্তবায়নে ট্রাফিক পুলিশের প্রতিটা সদস্যই কাজ করছে। হয়তো সময়ের প্রয়োজনে তিনি নিজেও মাইক্রোফোন হাতে নিয়েছেন। নগরীর সড়কের শৃঙ্খলা ফেরাতে নিয়মিত প্রচার চলবে এবং প্রয়োজনে আরও কঠোর হবেন বলে জানান ফয়সাল মাহমুদ। 
তিনি বলেন, নিজেকে সফল মনে করবেন- যখন জনগণ নিজে থেকে শহর সুন্দর করার কাজে এগিয়ে আসবে।
সোমবার সন্ধ্যার পর নগরীর চৌহাট্টা থেকে মাইক্রোফোন হাতে নিয়ে সচেতনতামূলক প্রচার শুরু করেন ডিসি ফয়সাল মাহমুদ। এ সময় অন্য পুলিশ কর্মকর্তারা তার সঙ্গে থাকলেও মাইক্রোফোন হাতে নেন নিজে। এভাবে প্রচার চলে নগরীর জিন্দাবাজার, বন্দরবাজার, সুরমা মার্কেট হয়ে ক্বিন ব্রিজ পর্যন্ত।

সিলেট নগরীর সড়কে শৃঙ্খলা ফেরাতে গলদঘর্ম ট্রাফিক পুলিশ। পরিস্থিতি মোকাবেলায় নিজে মাইক্রোফোন হাতে নিয়ে জনগণকে সচেতনতার আহ্বান জানালেন মহানগর পুলিশের উপপুলিশ কমিশনার (ট্রাফিক) ফয়সাল মাহমুদ।